असला जमा नहीं किया तो कार्रवाई: एसपी
पलवल| पंचायतीराज चुनावों के मद्देनजर असला (हथियार) धारकों को जिला प्रशासन ने जल्द से जल्द अपने असला संबंधित थानों में जमा कराने के आदेश जारी किए हैं। जो असला धारक समय पर असला जमा नहीं कराएगा उसके खिलाफ उचित कानूनी कार्रवाही की जाएगी। पंचायती राज चुनावों को देखते हुए जिला पुलिस प्रशासन ने सभी असला धारकों को जल्द से जल्द अपने हथियारों को जमा कराने के आदेश दिए हैं। इस संबंध में एसपी राजेश दुग्गल का कहना है कि चुनावों के दौरान शांति भंग ना हो इसलिए सभी असला धारकों को जल्द ही असला जमा कराने को कहा गया है। अगर कोई व्यक्ति अपना असला छुपाता है या जमा नहीं करता है तो उसके खिलाफ सख्त कानूनी कार्रवाही की जाएगी। कैंप थाना क्षेत्र में 173 असला धारक हैं, जिनमें से 27 दिसंबर तक 132 लोगों ने ही अपना असला जमा कराया हैं। सदर थाना में कुल 814 असला धारक हैं, जिनमें से 27 दिसंबर तक 438 लोगों ने ही अपना असला थाने में जमा कराया है। जिला पुलिस प्रशासन की तरफ से लोगों से समय रहते अपना असला संबंधित थानों में जमा कराने के लिए कहा हैं।
hin_Deva hin_Deva